3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทประกอบธุรกิจผลิตเสื้อผ้าสำเร็จรูป เพื่อจำหน่ายทั้งในและต่างประเทศ
โดยได้รับสิทธิ์ให้เป็นผู้ผลิตสินค้าที่มีชื่อเสียงและมีคุณภาพเป็นที่ยอมรับกันอย่างแพร่หลาย
สินค้าที่ผลิตจำหน่าย ได้แก่

1. ผลิตภัณฑ์เสื้อผ้าบุรุษ : ประกอบด้วย เสื้อเชิ้ต เสื้อยืด กางเกง ชุดสูท ฯลฯ
ภายใต้เครื่องหมายการค้า Arrow , Lacoste , New Man , BSC

2.  ผลิตภัณฑ์เสื้อผ้าสตรี : ประกอบด้วย เสื้อเชิ้ต เสื้อยืด กางเกง ชุดสูท กระโปรง ฯลฯ
    ภายใต้

เครื่องหมายการค้า Lacoste , New Man , St.Andrews

3.  ผลิตภัณฑ์เสื้อผ้าเด็ก : ที่บริษัทผลิตในปัจจุบัน ได้แก่ ผลิตภัณฑ์ภายใต้เครื่องหมายการค้า
    Fusen

Usagi , St.Andrews , Stream line

4.  ผลิตภัณฑ์ชุดว่ายน้ำ : บริษัทฯ ผลิตชุดว่ายน้ำซึ่งเป็นที่รู้จักและได้มาตรฐานสากล ภายใต้เครื่อง

หมายการค้า Arena , St.Andrews , BSC , Stream line

5.  ผลิตภัณฑ์อื่น : ประกอบด้วย ชุดวอร์ม ชุดกีฬา Tracksuit Blazer Jacket และ ชุดนอน
    ซึ่งจะ

ผลิตภายใต้เครื่องหมายการค้าทั้งในและต่างประเทศ เช่น Arrow , Lacoste
และเครื่องหมายการค้าตามคำสั่งซื้อของลูกค้าต่างประเทศ

สิทธิอื่น ๆ

อายุและผลการสิทธิบัตร เครื่องหมายการค้า ใบอนุญาต สัมปทานและสิทธิพิเศษอื่น ๆ
ที่มีความสำคัญต่อการดำเนินงานของบริษัท

- เครื่องหมายการค้า “ARROW” เป็นสัญญาซึ่งทำระหว่างบริษัท ประชาอาภรณ์ จำกัด (มหาชน)
กับบริษัท ธนูลักษณ์ จำกัด (มหาชน) โดยทำสัญญาครั้งละ 5 ปี ซึ่งสัญญาจะหมดอายุในปี 2547

(โดยจะชำระค่า ROYALTY เป็นรายเดือน)

- เครื่องหมายการค้า “FUSEN USAGI” เป็นสัญญาซึ่งทำระหว่างบริษัท ประชาอาภรณ์ จำกัด
(มหาชน) กับ FUSEN USAGI CORPORATION โดยทำสัญญาครั้งละ 5 ปี ซึ่งสัญญาจะหมดอายุในปี
2547 (โดยจะชำระค่า ROYALTY เป็นรายไตรมาส)

- เครื่องหมายการค้า “LACOSTE” เป็นสัญญาที่ทำระหว่าง บริษัท ประชาอาภรณ์ จำกัด (มหาชน)
กับ DEVNLAY S.A. โดยทำสัญญาครั้งละ 5 ปี ซึ่งสัญญาจะหมดอายุในปี 2545 (โดยจะชำระค่า
ROYALTY เป็นรายไตรมาส)

- เครื่องหมายการค้า “NEW MAN” เป็นสัญญาซึ่งทำระหว่าง บริษัท ประชาอาภรณ์ จำกัด
(มหาชน)กับ JACQUES JAUNET S.A. FRANCE โดยทำสัญญาครั้งละ 5 ปี
ซึ่งสัญญาจะหมดอายุในปี 2547

(โดยจะชำระค่า ROYALTY เป็นรายไตรมาส)

- เครื่องหมายการค้า “ ELLE” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท สหพัฒนาอินเตอร์โฮลดิ้ง จำกัด (มหาชน) โดยทำสัญญาครั้งละ 2 ปี
ซึ่งสัญญาจะหมดอายุในปี 2544 (โดยจะชำระค่า ROYALTY เป็นรายเดือน)

- เครื่องหมายการค้า “ BSC” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท ไอ.ซี.ซี.อินเตอร์เนชั่นแนล จำกัด (มหาชน) โดยทำสัญญาครั้งละ 3 ปี
ซึ่งสัญญาจะหมดอายุในปี 2546

(โดยจะชำระค่า ROYALTY เป็นรายเดือน)

บัตรส่งเสริมการลงทุน

บริษัทฯ ได้รับสิทธิและประโยชน์จากบัตรส่งเสริมการลงทุนตาม พ.ร.บ.ส่งเสริมการลงทุน พ.ศ.
2520 ในกิจการประเภท 3.2 การทอหรือถักผ้า และประเภท 3.6 การผลิตเสื้อผ้าสำเร็จรูป
ซึ่งได้รับสิทธิประโยชน์ ตามมาตรา 25, 26, 31, 34, 35 (2), (3), (4) และมาตรา 37

- มาตรา 31 บริษัทฯ ได้รับยกเว้นภาษีเงินได้นิติบุคคล

: สาขาลำพูน ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 31 กรกฏาคม 2538 ถึง 30 กรกฏาคม 2546

:สาขากบินทร์บุรี ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 3 มกราคม 2540 ถึง 2 มกราคม 2548

:สาขาเวลโกรว์ ได้รับยกเว้นภาษีเงินได้นิติบุคคล เป็นเวลา 7 ปี นับตั้งแต่วันที่เริ่มมีรายได้

ตั้งแต่วันที่ 5 กุมภาพันธ์ 2541 ถึง 4 กุมภาพันธ์ 2548

-   มาตรา 35 (2)
    บริษัทได้รับลดหย่อนภาษีเงินได้นิติบุคคลในอัตราร้อยละห้าสิบของอัตราปกติมีกำหนด 5 ปี
    นับจากวันที่พ้นกำหนดระยะเวลาตามมาตรา 31 เฉพาะสาขาลำพูน, กบินทร์บุรี

ในการใช้สิทธิและประโยชน์บริษัทจะต้องปฏิบัติตามเงื่อนไขที่เกี่ยวกับสิทธิและประโยชน์ตามที่ได้รับ

3.2 การตลาดและภาวะการแข่งขัน

ตลาดในประเทศ

อุตสาหกรรมเสื้อผ้าสำเร็จรูปที่บริษัทประกอบกิจการอยู่
ภาวะการแข่งขันปีที่ผ่านมาเป็นการแข่งขันด้วยกลยุทธ์ราคาเกือบทั้งตลาด
ปัจจัยเกิดจากสภาวะเศรษฐกิจที่กระเตื้องขึ้นเพียงเล็กน้อย
ทำให้ผู้บริโภคให้ความสนใจสินค้าที่มีราคาถูก
แต่ก็มีผู้บริโภคบางส่วนสนใจในสินค้าที่มีคุณภาพและเทคโนโลยีใหม่ ๆ
โดยศักยภาพของบริษัทแล้วบริษัทเน้นในเรื่องของการพัฒนาเทคโนโลยีใหม่ ๆ ของผลิตภัณฑ์
ให้มีคุณค่าเพิ่มให้ต่างออกไปจากสินค้าที่มีอยู่ในตลาด เช่น UV PROTECTION, CUREMAX,
TEELON(STAIN FREE), COOLMAX และรวมถึงการออกแบบผลิตภัณฑ์ให้มีโอกาสการใช้ได้หลาย ๆ
โอกาสในสินค้าตัวเดียว
เพราะจะแข่งขันกันด้วยราคาอย่างเดียวแล้วในระยะยาวคงไม่เป็นผลดีกับกิจการ
และการให้บริการหลังการขายก็เป็นนโยบายการตลาดอีกประการหนึ่งในการแข่งขันในตลาด
เพราะเป็นการสร้างความพึงพอใจให้กับลูกค้าของบริษัท

การจำหน่ายและช่องทางการจำหน่าย

ตลาดในประเทศ : บริษัทจะขายสินค้าเข้าสู่บริษัทการตลาด
โดยร่วมกันวิเคราะห์กลุ่มลูกค้าและความต้องการของลูกค้าและผลิตสินค้าที่เหมาะสม
กลุ่มลูกค้าจะเป็นลูกค้าระดับกลางถึงสูง โดยจำหน่ายในห้างสรรพสินค้า
และได้ขยายช่องทางการจำหน่ายเข้าไปสู่ Discount Stores
ซึ่งมีความเจริญเติบโตอย่างรวดเร็ว บริษัทการตลาด (Marketing ARM) คือ บริษัท
ไอ.ซี.ซี.อินเตอร์เนชั่นแนล จำกัด (มหาชน) , บริษัท บางกอกแอธเลติก จำกัด และอื่น ๆ
บริษัทมีสัดส่วนการจำหน่ายในประเทศ 78 %

ตลาดต่างประเทศ

การแข่งขันกันทางธุรกิจเปลี่ยนแปลงไปมากในปัจจุบันทวีความรุนแรงขึ้นเป็นลำดับ
จนเรียกได้ว่ายุคการแข่งขันกันทางการค้าที่ไร้พรมแดน
บริษัทที่ประกอบธุรกิจชั้นนำต้องเสริมสร้างความเป็นผู้นำด้วยการปรับใช้กลยุทธ์ใหม่ ๆ อยู่ตลอดเวลา
พยายามปรับมโนทัศน์หรือ vision ให้ชัดเจน
พร้อมที่จะเผชิญกับอุปสรรคและความท้าทายที่กำลังรออยู่ข้างหน้า
พร้อมทั้งศึกษาว่าจะมีผลกระทบอย่างไรต่อธุรกิจ
เนื่องจากบริษัทธุรกิจทั้งหลายต่างก็เป็นคู่ค้าและคู่แข่งขันในเวลาเดียวกัน
ทำให้ต้องพยายามอย่างยิ่งที่จะรักษาความเป็นผู้นำ เพื่อนำทางสู่อนาคตที่มั่นคงให้ยาวนานที่สุด

หลายประเทศในเอเชีย ค่าแรงสูงขึ้น ต้นทุนการผลิตก็สูงขึ้น ทำให้กำไรลดน้อยลง
แต่ความต้องการของลูกค้าที่มีมากขึ้นในเรื่องของคุณภาพสินค้า
เรื่องของการปรับแต่งสินค้าให้ตรงกับความต้องการเฉพาะตัวรวมถึงการส่งมอบสินค้าที่รวดเร็วทันต่อความต้อง
แต่ลูกค้าต้องการสินค้าราคาเท่าเดิม ดังนั้นบริษัทจึงพยายามหาทางเอาชนะอุปสรรคเหล่านี้
โดยการทำงานที่จำเป็นต้องอาศัยความรวดเร็วที่เหนือกว่าคู่แข่งขันมีขั้นตอนการทำงานที่ไม่ซับซ้อน
มีแรงจูงใจที่ดีแก่พนักงาน ปรับปรุงคุณภาพสินค้าอยู่เสมอ
พร้อมทั้งพยายามเพิ่มประสิทธิภาพในการทำงาน และมีการตัดสินใจที่รวดเร็ว

ภาวะการบีบคั้นต่อไทยคือ การที่ไทยเป็นประเทศที่ถูกบีบจากด้านล่าง คือ ประเทศที่มีค่าแรงถูกกว่า
มีทรัพยากรที่สมบูรณ์ และมีตลาดที่กว้างขวาง เช่น จีน เวียดนาม อินโดนีเซีย
ด้านบนก็มีประเทศเกาหลี ไต้หวัน ฮ่องกง สิงคโปร์
ซึ่งพัฒนาล้ำหน้าเราและเป็นคู่แข่งขันที่สร้างความกดดันต่อไทยมากพอสมควร
ดังนั้นเราจึงต้องวิเคราะห์ถึงศักยภาพและจุดแข็งของเรา

การจำหน่ายและช่องทางการจำหน่าย

ตลาดต่างประเทศ : บริษัทจำหน่ายตรงกับลูกค้า ซึ่งลูกค้าจะเป็นเจ้าของ Brand
ที่นำเอารูปแบบมาให้เราผลิต เพื่อส่งขายตามร้านค้าและทาง Catalog และมีการผ่านบริษัทตัวแทน
ตลาดที่จำหน่าย คือ ญี่ปุ่น ยุโรป อเมริกา สิงคโปร์ ออสเตรเลีย แคนนาดา อาเชี่ยน และอื่น ๆ
และในปี 2543 บริษัทมีสัดส่วนการส่งออก 22 % ซึ่งบริษัทได้มีการเดินทางไปพบปะลูกค้า
เพื่อให้ทราบความต้องการและสร้างความสัมพันธ์ที่ดีต่อลูกค้าโดยเสมอมา

แนวโน้มภาวะอุตสาหกรรมและสภาพการแข่งขัน

โดยเน้นการเพิ่มขีดความสามารถในการแข่งขัน
ด้วยการสร้างคุณภาพและความโดดเด่นของสินค้ามากกว่าการแข่งขันในด้านราคาเพียงอย่างเดียว
ทั้งนี้ต้องให้ความสำคัญกับเรื่องมาตรฐานสินค้า การรักษาสิ่งแวดล้อมการรักษาสิทธิมนุษยชน
และการใช้แรงงานที่ไม่ขัดต่อกฎหมาย

จะเห็นได้ว่า ศักยภาพของการแข่งขันในภาคอุตสาหกรรมในประเทศไทย
ได้เปลี่ยนไปจากการเน้นเฉพาะการผลิต เข้าสู่การสร้างความได้เปรียบในการออกแบบ การตลาด
และบริการหลังการขาย ซึ่งอาจมีการย้ายฐานการผลิตไปยังประเทศอื่นที่มีค่าแรงต่ำกว่าของเรา
ในขณะที่ฐานการออกแบบและการค้ายังอยู่ในประเทศไทย

นโยบายการดำเนินธุรกิจ

บริษัทต้องมีความรับผิดชอบ มีความโปร่งใส มีความสนใจต่อความต้องการของลูกค้า
และตลาดมากขึ้นโดยปริยาย และปัจจัยสำคัญ คือ

1.  การปรับองค์กรและวิธีการจัดการเพื่อเปิดโอกาส ให้มีความใกล้ชิดกับลูกค้ามากยิ่งขึ้น
    เปิดโอกาสสำหรับความคิดสร้างสรรค์ใหม่ ๆ มากยิ่งขึ้น
    และที่สำคัญต้องรู้จักตลาดและลูกค้าอย่างแท้จริง

2.  พัฒนาคุณภาพสินค้าและบริการ
    ซึ่งเป็นองค์ประกอบที่สำคัญที่สุดสำหรับชื่อเสียงและภาพพจน์ของบริษัท

3.  เป็นบริษัทที่เกื้อกูลต่อสังคม

4.  รักษาจริยธรรมในการทำธุรกิจอย่างสม่ำเสมอ

5.  ทุ่มเทการพัฒนาบุคลากรและสร้างขวัญกำลังใจให้พนักงาน

6.  มองการณ์ไกล เพื่อการขยายตัวไปสู่ธุรกิจใหม่ ๆ หาลู่ทางการขยายตลาดอย่างต่อเนื่อง
    และใช้เทคโนโลยีที่ทันสมัย

3.3 การจัดผลิตภัณฑ์และบริการ

ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าเด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน

ผลิต : เสื้อผ้าบุรุษ

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี

ผลิต : เสื้อผ้าบุรุษ

สาขาเวลโกร์ว - 114 หมู่ 5 ต.บางสมัคร อ.บางปะกง ฉะเชิงเทรา

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2543       | ปี 2542        | ปี 2541       |
+-----------------------+--------------+---------------+--------------+
| กำลังการผลิต (หน่วย :    | 1,242,195    | 1,260,000     | 1,260,000    |
| ตัว)                   |              |               |              |
|                       | 78,250       | 60,000        | 30,000       |
| - เสื้อผ้าบุรุษ            |              |               |              |
|                       | 334,700      | 278,000       | 160,000      |
| - เสื้อผ้าสตรี            |              |               |              |
|                       | 179,306      | 220,000       | 150,000      |
| - ชุดว่ายน้ำ             |              |               |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 1,834,451    | 1,818,000     | 1,600,000    |
+-----------------------+--------------+---------------+--------------+
| ปริมาณการผลิตจริง        | 1,127,357    | 1,060,070     | 1,007,196    |
|                       |              |               |              |
| - เสื้อผ้าบุรุษ            | 82,395       | 55,660        | 19,354       |
|                       |              |               |              |
| - เสื้อผ้าสตรี            | 235,373      | 236,810       | 126,228      |
|                       |              |               |              |
| - ชุดว่ายน้ำ             | 174,622      | 186,667       | 110,987      |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 1,619,747    | 1,539,207     | 1,263,765    |
+-----------------------+--------------+---------------+--------------+
| การใช้กำลังการผลิต (%)   | 88.30        | 84.66         | 78.99        |
+-----------------------+--------------+---------------+--------------+

 

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

วัตถุดิบและผู้จัดจำหน่าย

1.  วัตถุดิบและแหล่งที่มา

วัตถุดิบที่สำคัญสำหรับการผลิตเสื้อผ้าสำเร็จรูป ได้แก่ ผ้า ซึ่งมีทั้งผ้าทอ ผ้าถักและผ้าชุดว่ายน้ำ
ซึ่งมีสัดส่วนมากกว่า 50 % ของต้นทุนรวม
โดยแหล่งที่มาของวัตถุดิบหลักทำการสั่งซื้อจากภายในประเทศประมาณ 90 % ส่วน 10 %
เป็นการสั่งซื้อวัตถุดิบจากต่างประเทศซึ่งเป็นผ้าที่ผลิตในประเทศไม่ได้
หรือเกิดจากลูกค้าอ้างอิงในการให้สั่งซื้อ ผ้าที่นำเข้าจากต่างประเทศ เช่น เกาหลี ใต้หวัน เป็นต้น
ในปี พ.ศ. 2543 ในช่วงต้นปีจนถึงกลางปีสภาพการซื้อขายในตลาดมีสภาพคล่องดี แต่ในช่วงปลายปี
(ประมาณเดือนตุลาคม – ธันวาคม) การซื้อชะลอตัวลง
การจัดหาวัตถุดิบผ้าในด้านจำนวนผู้จัดจำหน่ายมีมากพอในการบริโภคทั้งในประเทศและต่างประเทศ
แต่ในประเทศจะมีปัญหาในด้านความหลากหลายของเนื้อผ้าที่ผลิตไม่ได้ตามแนวโน้มแฟชั่นจากต่างประเทศ,
จำนวนที่มากในแต่ละครั้งในการผลิต และระยะเวลาการผลิตที่ยากเกินไปเป็นต้น

2.  ผู้จัดจำหน่าย

ผู้จัดจำหน่ายสำหรับวัตถุดิบผ้าจะมีการซื้อจากหลายช่องทางการจำหน่าย เช่น จากโรงงานโดยตรง
หรือผ่านตัวแทนจำหน่าย ซึ่งขึ้นอยู่กับประเภทของวัตถุดิบผ้านั้น ๆ เช่น
ผ้าถักส่วนใหญ่จะสั่งซื้อโดยตรงจากโรงงานผู้ผลิต
โดยมีการกระจายการสั่งซื้อไปในแต่ละผู้จัดจำหน่ายส่วนความสัมพันธ์กับผู้จัดจำน่ายจะเป็นคู่ค้าที่มีการค้าขายกันมาเป็นระยะเวลานาน
โดยส่วนใหญ่ค้าขายกันนานมากกว่า 10 ปี ทำให้คู่ค้าทั้ง 2
ฝ่ายมีความเข้าใจถึงระบบการทำงานของแต่ละฝ่ายได้ดี และสามารถร่วมกันพัฒนาสินค้าให้มีคุณภาพ
และมาตรฐานสากลเป็นที่ยอมรับสำหรับผู้บริโภคทั้งในประเทศ และต่างประเทศ

3.4 งานที่ยังไม่ได้ส่งมอบ

- ไม่มี -